Drie mans in knyp ná walvis op boot land - Maroela Media
Die Nasionale Seereddingsinstituut (NSRI) sê die voorval het omstreeks 18:00 sowat een seemyl vanaf die kus by Noordhoek naby Port Elizabeth plaasgevind.
Volgens Craig Lambinon, woordvoerder van die NSRI, het ŉ bultrugwalvis glo voor die mans se rubberboot uit die water gespring en op die boot geland waarna die mans van die boot geslinger is en die boot omgeslaan het. Na ŉ lang gespook kon die mans dit regkry om die boot weer om te keer en kon eers omstreeks 18:45 hulp ontbied.
Myburgh het ernstige beserings opgedoen, maar sterk in die hospitaal aan. Van Heerden het geringe beserings opgedoen en is ook hospitaal toe geneem. Van der Mecht het geringe beserings opgedoen maar wou nie in die hospitaal opgeneem word nie.
Die rubberboot, wat erg beskadig is, is na die kus gesleep.
Wat ‘n noue ontkoming, maar wat ‘n lekker storie om rondom ‘n kampvuur oor te vertel.